[{"text_idx": "#000000", "text": "O\u0303iged plekieemaldusvahendid tagavad puitpindade pikaealisuse ja vastupidavuse!"}, {"text_idx": "#000001", "text": "Viimistletud puitpinna eest tuleb hoolt kanda, et see oleks ka aastate pa\u0308rast ilus ja na\u0308eks va\u0308lja nagu va\u0308rskelt tehtud! Paratamatus on, et kasutuse ka\u0308igus vo\u0303ivad tekkida puidu pinnale erinevad plekid. Kuidas siis nende plekkidega toime tulla? Milliseid lahendusi proovida enne, kui otsustada pindade uuesti lihvimise ning o\u0303litamise kasuks? Kas proovida plekki kohe eemaldada? Vo\u0303i laste tal mo\u0303nda aega lihtsalt olla? FineFloorsi Po\u0303randasalong selgitab, kuidas erinevate plekkidega ka\u0308ituda ja milliseid vahendeid tuleks kasutada, kui miski ikka eemaldamist vajab."}, {"text_idx": "#000002", "text": "Rubio Monocoat puiduo\u0303liga viimistletud pinnale tekkinud plekki ho\u0303o\u0303ruda ei tohiks! Plekk tuleks ja\u0308tta seisma, sest ca. 80% plekkidest \u201e hingavad \u201c 2 na\u0308dala jooksul ise va\u0308lja!"}, {"text_idx": "#000003", "text": "Paljudel meist on kodus probleeme puidust to\u0308o\u0308tasapinna vo\u0303i po\u0303randa peale tekkinud nn. parkunud plekkidega. Tekivad nad na\u0308iteks nii \u2013 vo\u0303tad ku\u0308lmkapist metallpurgis joogi, unustad selle tammepuidust to\u0308o\u0308tasapinnale, tekib kondensvesi ja enne kui sa arugi saad, on puidu sees must ro\u0303ngas. Vo\u0303i oled ostnud supermoodsa diivani, metallist jalgadega ning tammepuidust po\u0303randale la\u0308heb vesi maha ja ongi mustad plekid ja\u0308rgi. Sellise pleki tekkeks on vaja kolme komponenti \u2013 puitu, vett ja metalli."}, {"text_idx": "#000004", "text": "Rubio Monocoat tootevalikus on olemas kasutusvalmis toode Tannin Remover, mis on mo\u0303eldud happe ja vee poolt puitpindadele tekitatud plekkide eemaldamiseks. Toote kasutamine on lihtne \u2013 pihusta toodet plekile ja lase paar minutit mo\u0303juda. Seeja\u0308rel puhasta pind o\u0303rnalt niiske lapiga. Toode sobib kasutamiseks to\u0308o\u0308tlemata, o\u0303litatud vo\u0303i vahatatud pindadel, nii sise- kui va\u0308listingimustes."}, {"text_idx": "#000005", "text": "Et olla kindel pakutava toote kvaliteedis, testisime toodet ka ise. Vo\u0303imalikult reaalse olukorra tekitamiseks tegime metallpurgi korralikult ma\u0308rjaks, asetasime selle puitpinnale ning lasime neil omavahel reageerida. Kui parkunud plekk oli valmis, lasime enne vahendi peale pihustamist puidul ta\u0308ielikult kuivada. Pihustasime toodet otse kuivanud plekile ja ja\u0308tsime selle reageerima. Meie loodud pleki puhul kulus pleki ta\u0308ielikuks kadumiseks umbes 5 minutit. Peale pleki kadumist pu\u0308hkisime o\u0303rnalt pinna niiske svammiga puhtaks ning ja\u0308tsime kuivama. Peale kuivamist puhastasime pinna u\u0308le tootega Rubio Monocoat Surface Care. Ei mingit lihvimist vo\u0303i suuremahulist ma\u0308ssamist, parkunud plekid on edaspidi kiiresti ja lihtsasti eemaldatavad!"}, {"text_idx": "#000006", "text": "\u26a0 Hoiatus: Kergesti su\u0308ttiv! Hoiustada ja kasutada ha\u0308sti ventileeritud ruumis. Hoida lastele ka\u0308ttesaamatus kohas!"}, {"text_idx": "#000007", "text": "Rasvaplekid vo\u0303ivad tekkida nii toidu valmistamise tagaja\u0308rjel ko\u0308o\u0308gi to\u0308o\u0308tasapinnale kui ka lauale, kus hiljem toitu serveeritakse! Kuidas sellistele plekkidele reageerida?"}, {"text_idx": "#000008", "text": "Rubio Monocoat tootevalikus on kasutusvalmis toode Grease Remover, mis on mo\u0303eldud va\u0308rskete rasvaplekkide eemaldamiseks o\u0303liga to\u0308o\u0308deldud pindadelt. Toode tuleb peale kanda kohe pa\u0308rast pleki teket, sest nii ei saa rasv pinna sisse imbuda. Raskesti eemaldavate plekkide korral on soovitatav korrata seda toimingut nii mitu korda, kui on vaja soovitud tulemuse saavutamiseks."}, {"text_idx": "#000010", "text": "Kas su puidul esineb lubjaplekke ja katlakivi? Katlakivi tekib tihti kohtadesse, kus ko\u0303rge karedusega vesi puutub kokku puiduga ja seda ei pu\u0308hita koheselt a\u0308ra, na\u0308iteks vannitoad ja kraanikausi u\u0308mbrused."}, {"text_idx": "#000011", "text": "Rubio Monocoat tootevalikus on kasutusvalmis toode Limespot Remover lubjaplekkide eemaldamiseks o\u0303liga to\u0308o\u0308deldud pindadelt."}, {"text_idx": "#000013", "text": "Soovid hoida oma po\u0303randa vo\u0303imalikult kaua va\u0308rskena? Parim ja lihtsaim viis hooldada o\u0303litatud po\u0303randaid on pesta neid naturaalse seebiga."}, {"text_idx": "#000014", "text": "O\u0303litatud po\u0303randaid puhastatakse pehmeharjalise toluimeja ning seebi ja veega. Rubio Monocoat tootevalikus on o\u0303litatud po\u0303randa regulaarseks puhastamiseks mo\u0303eldud seep Rubio Monocoat Soap, mis eemaldab po\u0303hjalikult mustuse ja rasva, ega ja\u0308ta kilejat kihti ninh aitab hoida puidu loomulikku matti viimistlust. Tegu on konsentraadiga ja seeto\u0303ttu on see va\u0308ga o\u0308konoomne."}, {"text_idx": "#000015", "text": "Seepi kasutatakse nii po\u0303randate hooldamiseks kui ka pesemiseks."}, {"text_idx": "#000016", "text": "Regulaarne po\u0303randapesu: Po\u0303randat pestakse seebiveega vastavalt vajadusele vahekorras 50-100ml seepi 10l vee kohta. Optimaalne oleks lisada Rubio Monocoat Soapi po\u0303randapesuvette 2 korda kuus."}, {"text_idx": "#000017", "text": "Hoolduspesu: Puhasta po\u0303rand tolmuimejaga. Lahusta 1/4 klaasi seepi 4-s liitris vees. Kasuta kahte a\u0308mbrit: u\u0308ks vee ja seebi seguga, teine puhta veega. Kasta mopp vee ja segu a\u0308mbrisse, seeja\u0308rel va\u0308a\u0308na va\u0308lja nii, et mopp ja\u0308a\u0308ks niiskeks. Pese u\u0308ks osa po\u0303randast. Loputa mopp puhtaveea\u0308mbris, va\u0308a\u0308na korralikult va\u0308lja ja korda sama protsessi. Pese samamoodi ja\u0308rgmine osa po\u0303randast. Ja\u0308tka kuni kogu po\u0303rand on puhas. A\u0308ra ja\u0308ta po\u0303randale u\u0308leliigset vett. Kasuta alati niisket, mitte ma\u0308rga moppi. A\u0308ra ko\u0303nni po\u0303randal enne, kui see on ta\u0308ielikult kuiv (15minutit). Hoolduspesu peaks tegema sel juhul, kui pinda ei ole hooldatud regulaarselt RMC Soapiga vo\u0303i soovitakse teostada po\u0303randale hoolduso\u0303litust."}, {"text_idx": "#000018", "text": "Mis sobiks igapa\u0308evaseks puidu hoolduseks \u2013 tolmu, veini kui kergemate plekkide eemaldamiseks?"}, {"text_idx": "#000019", "text": "Rubio Monocoat tootevalikus on igapa\u0308evaseks puidu puhastuseks olemas kasutusvalmis toode Rubio Monocoat Surface Care, mis on mugavas spreipudelis. Kui su to\u0308o\u0308tasapind, riiul, laud vms. vajab puhastust, siis RMC Surface Care on mo\u0303eldud just selleks. Tegu on RMC Soapi lahjendatud versiooniga."}, {"text_idx": "#000020", "text": "Kasutamine: Pihusta toodet pinnale, pu\u0308hi ebemevaba lapiga puhtaks ja lase kuivada."}]